Dybingen (holme)

Dybingen (tidligere kalt Dybingsholm) er en holme i Kristiansandsfjorden i innseilingen til Kristiansand.  Det har vært kanonbatterier på Dybingen, det første ble anlagt i 1687, for å forsvare vestre havn. I 1848 ble det anlagt to nye batterier, bestykket med seks bombekannoner.  Disse batteriene ble nedlagt i 1872. I 1944 anla det tyske luftforsvaret fire luftvernsstillinger på høyden sør på Dybingen, formålet var å forsvare den viktige konvoihavna i Kristiansand mot flyangrep i lav høyde.

I dag er Dybingen friområde.  Ilandstigning på Dybingen med småbat kan være besværlig på grunn av bølger fra den omfattende skipstrafikken som passerer.

Referanser

Kristiansands historie
Øyer i Kristiansand